Schutzstaffel

As Schutzstaffel (pronunciato en alemán , literalment "escuadrón d'esfensa", abreviato como SS u 14px|Runico "↯↯", seguntes l'alfabeto runico) estió una organización de seguridat d'o NSDAP, o partiu nazi.

 Os oríchens 
As SS se creyoron en os anyos 1920 como a guardia personal d'Adolf Hitler, ya que as Sturmabteilung s'heban feito tan grans que Hitler creyeba que amenistaba uns guardaespaldas absolutament fidels. Baixo o liderato de Heinrich Himmler, as SS creixioron dende una chicota formación paramilitar dica convertir-se en a mas gran y poderosa organización de l'Alemanya Nazi.

 A presa de poder de Hitler 
Dimpués d'a plegata a o poder d'Adolf Hitler, as SS se transformoron en una organización estatal, y os suyos miembros superiors en funcionarios. A resta de miembros se consideraban voluntarios a tiempo parcial, y se creyó l'Allgemeine-SS ta meter-los. En agüerro de 1933, os guardaespaldas d'Adolf Hitler relevoron a la guardia d'a cancelleria como protectors d'o Canceller d'Alemanya.

En abril de 1934 as SS prenioron o control d'a Gestapo, que dica alavez yera a policia secreta prusiana que se transformaría en a policía secreta alemana. Dimpués d'a Nueit d'os cutiellos largos, as SS tenioron una gran reorganización, y en verano ya controlaban os Campos de concentración nazis.

Mientres o Partiu Nazi iba monopolizando o poder politico en Alemanya, as funcions claus d'o estato, como a policia, las iban absorbindo as Schutzstaffel, mientres que muitas organizacions d'as SS se transformoron en achencias gubernamentals. Ta mantener o poder politico d'o Partiu Nazi, as SS tenioron autorización ta establir a las policias secretas, a Gestapo y a Sipo, metendo de feito as las SS por dencima d'a lei.

 As SS mientres a Segunda Guerra Mundial 
Os nazis convertioron as SS en una unitat d'elite, a guardia pretoriana, con o suyo personal trigato seguindo os criterios d'o que creyeban pureza racial, con una leyaltat incondicional a o Führer y a o partiu Nazi. Vestiban uniformes y insignias que les esferenciavan d'a resta de militars y miembros d'o partiu.

As Waffen-SS, a branca militar d'as SS, evolucionoron dica convertir-se en un segundo exercito alemán, a parti d'o regular, a Wehrmacht. En primerías, os suyos miembros yeran voluntarios, pero mientres pasaba a Segunda Guerra Mundial, y con a capacidat militar alemana deluyindo-se, en 1944 os suyos miembros se trigaban a suerte entre a población masculina, muitos d'éls chóvens menors de 18 anyos. Tamién s'adhibioron a las suyas filas muitos voluntarios foranos, mas que mas d'os países escandinavos, d'os países nordicos y d'os Países Baixos, encara que tamién de cuasi toz os países, con voluntarios de minorías etnicas d'a Unión Sovietica, d'Italia, Francia y atros puestos (tamién un reducito grupo d'aragoneses, procedents d'a División Azul).

As SS estioron tamién un instrumento de terror mientres l'Holocausto. Heinrich Himmler, o suyo líder estió un d'os arquitectos d'a Solución final. As SS asasinoron uns ueito millons de personas, a mayoría chudieus en os territorios ocupatos mientres a guerra. As SS estioron as responsables d'establir y operar os campos de concentración y os campos d'exterminio, a on que millons de personas morioron por maltractos, explotación, malnutrición, experimentos medicos u limpiza etnica.

Malas que remató a guerra, se declaró a las SS en Chuicios de Nüremberg como a organización criminal responsable d'a implementación d'o chenocidio y de cometer crimens de guerra y crimens contra a humanitat.

 Denominación y graduación d'as SS 
200px|thumb|Bandera d'as SS-Totenkopfverbände, a sección paramilitar d'as SS 
As SS se dividiban en:
 SS. Schutzstaffel: '"escuadrons de protección", en primeras destinatas a la protección d'o Führer y miembros relevants d'o partiu Nazi.
 Totenkopf u Totenkopfverband: sección paramilitar d'as SS.

As graduacions en as SS yeran:
 25px Reichsführer SS u SS Reichsführer: cap d'as SS, equivalent a un mariscal de campo. O grau mas alto d'as SS.
 25px SS Obergruppenführer: o superior d'os SS Gruppenführer, aintro d'as SS, equivalent a o tenient cheneral
 25px SS Gruppenführer: Cheneral de división.
 25px SS Standartenführer: coronel d'as SS.
 25px SS Obersturmbannführer: aintro d'as SS, o equivalent d'un tenient coronel.
 25px SS Sturmbannführer: comandant d'as SS.
 25px SS Hauptsturmführer: aintro d'as SS, equivalent a capitán.
 25px SS Obersturmführer: tenient d'as SS.
 25px SS Hauptscharführer: brigata.
 25px SS Oberscharführer: aintro d'as SS, o equivalent a sarchento.
 25px SS Scharführer: sarchento primero.

 Se veiga tamién 
 Waffen-SS.

Categoría:Nazismo